Formaţia Empoli, cu Răzvan Marin integralist, s-a salvat de la retrogradare, duminică, învingând în ultima etapă AS Roma, scor 2-1, printr-un gol marcat în minutul 90+3.
Empoli a deschis scorul în minutul 13 (Cancellieri) şi a fost egalată în minutul 45+1 (Aouar), însă pe final, în minutul 90+3, a înscris golul care i-a adus victoria, prin Niang.
Victoria a făcut ca Empoli să încheie sezonul pe locul 17, cu 36 de puncte, cu unul mai mult decât Frosinone, care retrogradează. Au retrogradat şi Sassuolo şi Salernitana, locurile 19 şi 20.
Rezultatele înregistrate duminică în ultima etapă din Serie A:
Atalanta – Torino 3-0
Napoli – Lecce 0-0
Empoli – AS Roma 2-1
Frosinone – Udnese 0-1
Lazio Roma – Sassuolo 1-1
Verona – Inter 2-2.
AS Roma şi Lazio, locurile 6 şi 7, vor evolua în Liga Europa, iar Fiorentina, locul 8, va juca în play-off-ul Conference League.
Campioana din sezonul trecut, Napoli, a terminat pe locul 10, astfel că nu prinde cupele europene.